Document ID: 32005D0745

32005D0745
L 279/79
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 21 октомври 2005 година
за изменение на Решение 2005/734/ЕО за установяването на мерки за биосигурност за намаляване на риска от пренасяне на високо патогенна инфлуенца по птиците, причинена от вирус на инфлуенца тип А от подтип Н5N1, от птици, живеещи в дивата среда, към домашните птици и други птици, отглеждани на закрито и за осигуряване на система за ранно откриване в области с особен риск
(нотифицирано под номер С(2005) 4199)
(текст от значение за ЕИП)
(2005/745/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (1), и по-специално член 10, параграф 4 от нея,
като има предвид, че:
(1)
Инфлуенцата по птиците е заразна вирусна болест по домашните птици и другите видове птици, с висока смъртност и бързо разпространение, което може бързо да достигне епизоотични пропорции, които има вероятност да навредят сериозно на здравето на животните и на общественото здраве и да намалят значително рентабилността на птицевъдството. Има риск от въвеждане на патогенния вирус чрез международната търговия с живи птици и продукти от птиче месо.
(2)
Високопатогенната инфлуенца по птиците, причинена от вирус А подтип Н5N1 беше потвърден наскоро в трети страни, съседни на Общността. Някои признаци и данни, получени чрез молекулярна епидемиология сочат недвусмислено, че вирусът на инфлуенцата по птиците се е разпространил чрез прелетните птици.
(3)
За да осъществява мониторинг на ситуацията в държавите-членки, Комисията прие Решение 2005/732/ЕО от 17 октомври 2005 г. за одобряване на програми за изпълнение в държавите-членки на изследвания за инфлуенца по птиците при домашните птици и дивите птици през 2005 г. и за установяване на правила за условията за финансовото участие на Общността в разходите за осъществяване на тези програми (2).
(4)
За да се намали риска от въвеждане на високо патогенната инфлуенца по птиците, причинена от инфлуенца тип А подтип Н5N1 в птицевъдните стопанства и другите помещения, в които се държат птици на закрито чрез дивите птици, беше прието Решение 2005/734/ЕО на Комисията от 19 октомври 2005 г. относно установяване на мерки за биосигурност с цел намаляване на риска от пренасяне на високо патогенна инфлуенца по птиците, причинена от вирус на инфлуенца А от подтип Н5N1, от птици, живеещи в дивата среда, към домашни птици и други птици, отглеждани на закрито, и за осигуряване на система за ранно откриване в области с особен риск (3).
(5)
По силата на това решение, държавите-членки трябва да определят, въз основа на епидемиологичните и орнитоложки данни, частните птицевъдни стопанства, в които се отглеждат домашни птици и други птици, отглеждани на закрито, които могат да се считат за особено застрашени от инфлуенца по птиците тип А подтип Н5N1, пренасяна чрез прелетните птици.
(6)
С наближаването на новия миграционен период на дивите птици в Общността и предвид докладите за поява на нови огнища на инфлуенца по птиците в трети страни, съседни на Общността, уместно е да се засилят и, ако е необходимо, да се допълнят мерките, които вече са в сила в Общността по силата на Решение 2005/734/ЕО, за да се намали риска от разпространение на инфлуенцата по птиците.
(7)
Следователно Решение 2005/734/ЕО следва да бъде съответно изменено.
(8)
До 5 ноември 2005 г. държавите-членки трябва да информират Комисията за взетите мерки с оглед гарантиране на прилагането на настоящото решение.
(9)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Решение 2005/734/ЕО се изменя със следния текст:
1.
Добавя се следният член 2а:
„Член 2а
Допълнителни мерки за ограничаване на риска
1. Държавите-членки гарантират, че ще спазват посочените по-долу условия в областите на тяхна територия, които считат за особено застрашени от поява на инфлуенца по птиците, в съответствие с член 1, параграф 1:
а)
забранява се незабавно отглеждането на домашни птици на открито; въпреки това, компетентният орган може да разреши отглеждане на домашни птици на открито, при условие че тези птици се хранят и поят на закрито или под достатъчно солиден покрив, който не позволява на дивите птици да кацат и не позволява контакт между тях и храната или водата на домашните птици;
б)
откритите водни площи, необходими за благосъстоянието на животните, да са достатъчно добре защитени от дивите водни птици;
в)
домашните птици да не се поят с водата от откритите водни басейни, достъпни за дивите птици, освен ако тази вода не се обработва по начин, който да гарантира унищожаването на възможен на вирус;
г)
забранява се използването на птици от видовете Anseriformes и Charadriiformes като примамка през ловния период; въпреки това, тези птици могат да бъдат използвани като примамка под стриктния контрол на компетентния орган, за да се привличат диви птици за вземане на проби в рамките на програмата за надзор, установена с Решение 2005/732/ЕО.
2. Държавите-членки гарантират, че ще забранят събирането на домашни и други птици на пазари, спектакли, изложения и културни събития; въпреки това, компетентният орган може да разреши събирането на домашни и други птици в такива помещения, ако прецени и след оценка на риска.“
2.
В член 4 датата „31 януари 2006 г.“ се заменя с „1 декември 2005 г.“.
Член 2
Държавите-членки вземат незабавно мерките, необходими за да се съобразят с настоящото решение и публикуват тези мерки. Те незабавно информират Комисията за това.
Член 3
Адресати на настоящото решение са държавите-членки.
Съставено в Брюксел на 21 октомври 2005 година.

Labels: 7
0
20
6